**Aiškinamasis raštas**

### PRIE SAVIVALDYBĖS TARYBOS SPRENDIMO projekto „Dėl KLaipėdos miesto savivaldybės turto investavimo IR AB „KLAIPĖDOS VANDUO“ ĮSTATINIO KAPITALO DIDINIMO

**1. Sprendimo projekto esmė, tikslai ir uždaviniai.**

1. Perduoti Klaipėdos miesto savivaldybei (toliau – Savivaldybė) nuosavybės teise priklausantį ilgalaikį materialųjį turtą, nurodytą šio sprendimo priede, kurio nepriklausomo turto vertintojo UAB „Inreal“ 2017 m. liepos 25 d. nustatyta rinkos vertė – 202 170 Eur, kaip Savivaldybės turtinį įnašą AB „Klaipėdos vanduo“, didinant šios bendrovės įstatinį kapitalą. Šiuo nepiniginiu įnašu numatant įsigyti ir apmokėti už išleidžiamas 28,96 Eur nominalios vertės 6 981 vienetus paprastąsias vardines akcijas, kurių bendra vertė 202 170 Eur, nustatant, kad akcijų emisijos kaina lygi jų nominaliai vertei. Turtinio įnašo charakteristika pateikta sprendimo projekto priede.

2. Perduoti Savivaldybei nuosavybės teise priklausantį finansinį turtą – 916 497,12 Eur, kaip savivaldybės papildomą turtinį įnašą AB „Klaipėdos vanduo“, didinant šios bendrovės įstatinį kapitalą, išleidžiant 28,96 Eur nominalios vertės 31 647 vienetus paprastųjų vardinių akcijų, nustatant, kad akcijų emisijos kaina lygi jų nominaliai vertei.

3. Pavesti Savivaldybės administracijos direktoriui, AB „Klaipėdos vanduo“ Savivaldybei nuosavybės teise priklausančių akcijų valdytojui, įgalioti savo atstovą šios bendrovės visuotiniame akcininkų susirinkime balsuoti už bendrovės įstatinio kapitalo padidinimą Savivaldybei nuosavybės teise priklausančiu aukščiau nurodytu turtu, kurio bendra vertė 1 118 667,12 Eur, išleidžiant 28,96 Eur nominalios vertės 38 628 vienetus paprastųjų vardinių akcijų, nustatant, kad akcijų emisijos kaina lygi jų nominaliai vertei.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos vietos savivaldos įstatymo 16 straipsnio 2 dalies 26 punktas įtvirtina išimtinę savivaldybės tarybos teisę – priimti sprendimus dėl disponavimo savivaldybei nuosavybės teise priklausančiu turtu. Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalis numato, kad savivaldybės turto investavimas – tai savivaldybei nuosavybės teise priklausančio turto, kaip įnašo perdavimas didinant bendrovės įstatinį kapitalą, jei savivaldybė yra jų dalyvė. Savivaldybei priklauso 86,82 proc. AB „Klaipėdos vanduo“ akcijų, todėl Savivaldybė gali investuoti turtą, didindama bendrovės įstatinį kapitalą.

Lietuvos Respublikos Vyriausybės 2007 m. liepos 4 d. nutarimo Nr. 758 ,,Dėl sprendimo investuoti valstybės ir savivaldybių turtą priėmimo tvarkos aprašo“ 7 punktas įtvirtinta, kad pasiūlymus savivaldybės tarybai dėl sprendimo investuoti savivaldybės turtą priėmimo teikia savivaldybės vykdomoji institucija.

***Dėl nepiniginio turtinio įnašo perdavimo***.

Lietuvos Respublikos vietos savivaldos įstatymo 6 straipsnio 30 punktas nustato, kad viena iš savivaldybės savarankiškųjų funkcijų yra geriamojo vandens tiekimo ir nuotekų tvarkymo organizavimas. Lietuvos Respublikos geriamojo vandens tiekimo ir nuotekų tvarkymo įstatymo 16 straipsnio 4 dalis numato, kad geriamo vandens tiekimo ir nuotekų tvarkymo infrastruktūra, skirta viešajam geriamojo vandens tiekimui ir nuotekų tvarkymui, nuosavybės teise turi priklausyti savivaldybei arba viešajam geriamojo vandens tiekėjui ir nuotekų tvarkytojui. Savivaldybės teritorijoje viešąjį geriamojo vandens tiekimą ir nuotekų tvarkymą vykdo Savivaldybės kontroliuojama įmonė AB „Klaipėdos vanduo“ ir jai nuosavybės teise priklauso geriamojo vandens tiekimo ir nuotekų tvarkymo infrastruktūra. Savivaldybės turto investicija sudarys sąlygas kurti ir plėtoti infrastruktūrą, naudingą visuomenei (skatinti veiksmingą konkurenciją šalies rinkoje, gerinti viešųjų paslaugų kokybę, pasirinkimo galimybes ir prieinamumą). Taip pat, AB „Klaipėdos vanduo“ nuosavybės teise valdant buitinių nuotekų tinklus, bus užtikrintas veiksmingesnis Lietuvos Respublikos įstatymuose ir Vyriausybės nutarimuose nustatytų savivaldybės funkcijų atlikimas, t. y. šio turto atnaujinimas ir remontas, iš investavimo objekto bus gauta ne tik pajamų, bet ir socialinis rezultatas.

***Dėl finansinio turto perdavimo***.

Savivaldybės tarybos 2016 m. kovo 31 d. sprendimu Nr. T2-77 „Dėl pritarimo dalyvauti regiono projekte „Paviršinių nuotekų sistemų tvarkymas Klaipėdos mieste“ (toliau – Projektas) 2016 m. balandžio 5 d. tarp AB „Klaipėdos vanduo“ ir Savivaldybės administracijos buvo sudaryta Jungtinės veiklos (partnerystės) sutartis Nr. 2016/SUT.05-19 ir 2017 m. liepos 5 d. susitarimas prie šios sutarties Nr. J9-1580, kurių pagrindu Savivaldybė yra įsipareigojusi prisidėti prie Projekto finansavimo ne mažesne kaip 15 procentų visų tinkamų finansuoti Projektų išlaidų, ir tinkamų išlaidų, kurių nepadengia Projekto finansavimas.

Savivaldybės administracijos Projekto „*Paviršinių nuotekų sistemų tvarkymas Klaipėdos mieste*“ Nr. 05.1.1-APVA-R-007-31-0001 priežiūros komitetas 2017 m. spalio 3 d. įvykusiame posėdyje, svarstydamas dėl šio projekto sutaupytų lėšų ir papildomai skirtų lėšų panaudojimo bei AB „Klaipėdos vanduo“ (toliau – Bendrovė) papildomai siūlomų įgyvendinti objektų sąrašo, nutarė pritarti Bendrovės pasiūlymui – preliminariam paviršinių nuotekų tvarkymo sistemų objektų, planuojamų vykdyti pagal 2014-2020 m. ES fondų investicijų programą II etapu, sąrašui (pridedama).

Įvertinus 2014-2020 m. ES fondų investicijų programos I etapo darbų ir paslaugų vertę pagal pasirašytas sutartis bei II etapo planuojamą darbų vertę, Projekto vertė sudaro 10 189 393,35 Eur, Savivaldybės skirtinos lėšos 1 528 409,00 Eur. Už šią prisidėjimo sumą Savivaldybė planuoja išpirkti Bendrovės naujos emisijos 52 777 vienetus paprastųjų vardinių 28,96 Eur nominalios vertės akcijų, kurių bendra vertė sudarytų 1 528 421,92 Eur sumą, akcijas išperkant per dvejus metus – 2018 m. išperkant 31 647 vienetus paprastųjų vardinių akcijų, kurių vertė 916 497,12 Eur, 2019 m. – išperkant 21 130 vienetus paprastųjų vardinių akcijų, kurių vertė 611 924,80 Eur.

AB “Klaipėdos vanduo” įstatinio kapitalo didinimas papildomais įnašais leis užtikrinti tinkamą Projekto pagal 2014-2020 m. Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonę 05.1.1-APVA-R-007 „Paviršinių nuotekų sistemų tvarkymas“ įgyvendinimą, kurios tikslas

– miestuose per 20 000 gyventojų sumažinti užtvindymo paviršinėmis nuotekomis riziką ir neigiamą poveikį aplinkai bei ekonomikai ir prisidėti prie 2014-2020 m. Europos Sąjungos fondų investicijų veiksmų programos 5.1.1 *uždavinio* „Sumažinti dėl klimato kaitos atsirandančius nuostolius“ įgyvendinimo.

Sprendimas investuoti inžinerinius tinklus ir finansinį turtą tenkina šiuos Lietuvos Respublikos valstybės ir savivaldybių turto valdymo, naudojimo ir disponavimu juo įstatymo 22 straipsnio 2 dalyje nurodytus investavimo kriterijus:

1. investuojama į nacionaliniam saugumui užtikrinti strateginę ir svarbią reikšmę turinčias įmones ir (ar) įrenginius, vadovaujantis Strateginę reikšmę nacionaliniam saugumui turinčių įmonių ir įrenginių bei kitų nacionaliniam saugumui užtikrinti svarbių įmonių įstatymu ir kitais nacionalinio saugumo tikslus įgyvendinančiais teisės aktais, kuriais *inter alia* užtikrinama reikiama sprendžiamoji valstybės galia. Vadovaujantis Lietuvos Respublikos Vyriausybės 2004 m. birželio 16 d. Nr. 761nutarimu„Dėl nacionaliniam saugumui užtikrinti svarbių vandens tiekimo ir nuotekų tvarkymo paslaugas teikiančių įmonių sąrašo patvirtinimo“ AB „Klaipėdos vanduo“ yra nacionaliniam saugumui užtikrinti svarbi vandens tiekimo ir nuotekų tvarkymo paslaugas teikianti įmonė.

2.investavus bus kuriama ar plėtojama infrastruktūra, naudinga visuomenei (skatinama veiksminga konkurencija šalies rinkoje, gerinama viešųjų paslaugų kokybė, pasirinkimo galimybės ir prieinamumas);

3.savivaldybės turto investavimu (savivaldybės įnašu) bus sukuriama pridėtinė vertė ir užtikrinamas šią vertę kuriančios veiklos ilgalaikis ekonominis tvarumas;

4. iš investavimo objekto bus gauta ne tik pelno (pajamų), bet ir gautas socialinis rezultatas (švietimo, kultūros, mokslo, aplinkos, sveikatos ir socialinės apsaugos, kitų panašių sričių) ir užtikrintas veiksmingesnis Lietuvos Respublikos įstatymuose ir Vyriausybės nutarimuose nustatytų valstybės ir savivaldybės funkcijų atlikimas.

5. investavimo tikslas ir siekiamas rezultatas nustatyti teisės aktuose, įgyvendinančiuose strateginio planavimo dokumentus.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 23 straipsnis nustato, kad savivaldybių turtinės ir neturtinės teisės akcinėse bendrovėse įgyvendinamos Vyriausybės nustatyta tvarka. Savivaldybių turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse taisyklių, patvirtintų Lietuvos Respublikos Vyriausybės 2007 m. birželio 6 d. nutarimu Nr. 567 „Dėl valstybės ir savivaldybių turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse“, 19.1 papunktis nustato, kad tik vadovaudamasis savivaldybės tarybos sprendimaisdėl konkrečios bendrovės savivaldybės administracijos direktorius gali suteikti įgaliojimus balsuoti už(priimti rašytinį sprendimą)bendrovės įstatinio kapitalo didinimąpapildomais įnašais, kai savivaldybei nuosavybės teise priklauso akcijos, suteikiančios daugiau kaip 1/2 visų balsų.

Vadovaujantis Lietuvos Respublikos akcinių bendrovių įstatymo 49 straipsnio 2 dalimi ir 50 straipsnio 1 dalimi, bendrovės įstatinis kapitalas papildomais akcininkų įnašais didinamas tik išleidžiant naujas akcijas. Įstatymo 45 straipsnio 1 dalyje nustatyta, kad akcijos gali būti apmokamos pinigais arba apmokančiam asmeniui nuosavybės teise priklausančiais nepiniginiais įnašais. To paties straipsnio 2 dalis reglamentuoja, kad akcijos emisijos kaina turi būti ne mažesnė už jos nominalią vertę.

Įgyvendinant aukščiau nurodytų teisės aktų nuostatas, reikalavimus, pažymint, kad pagal Lietuvos Respublikos vietos savivaldos įstatymo 16 straipsnio 3 dalies 9 punktą įstatinio kapitalo didinimas priskirtinas prie paprastosios savivaldybės tarybos kompetencijos įgaliojimų, kurie pagal to paties straipsnio 7 dalį gali būti pavesti vykdyti savivaldybės administracijos direktoriui, siūloma perduoti Klaipėdos miesto savivaldybei nuosavybės teise priklausantį aukščiau nurodytą ilgalaikį materialųjį turtą ir finansinį turtą, kurio bendra vertė 1 118 667,12 Eur, kaip savivaldybės turtinį įnašą AB „Klaipėdos vanduo“, didinant šios bendrovės įstatinį kapitalą, išleidžiant 28,96 Eur nominalios vertės 38 628 vienetus paprastųjų vardinių akcijų, kurių bendra vertė 1 118 667,12 Eur, nustatant, kad akcijų emisijos kaina lygi jų nominaliai vertei, bei pavesti Savivaldybės administracijos direktoriui, AB „Klaipėdos vanduo“ Savivaldybei nuosavybės teise priklausančių akcijų valdytojui, įgalioti savo atstovą šios bendrovės visuotiniame akcininkų susirinkime balsuoti „už“ bendrovės įstatinio kapitalo padidinimą aukščiau nurodytu nepiniginiu ir turtiniu įnašu.

**3. Kokių rezultatų laukiama.**

Investuoti ilgalaikį materialų ir finansinį turtą, padidinti AB „Klaipėdos vanduo“ įstatinį kapitalą, įgyti bendrovės akcijų, užtikrinti tinkamą savivaldybės savarankiškųjų funkcijų vykdymą, pasiekti rezultatus, nustatytus teisės aktuose, įgyvendinančiuose strateginio planavimo dokumentus.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Šiuo metu AB „Klaipėdos vanduo“ įstatinio kapitalo dydis 59 517 549,44 Eur**,** po padidinimo, bendrovės įstatinis kapitalas sudarytų 60 636 216,56 Eur. Pokyčiai akcijų valdytojų atžvilgiu nurodyti lentelėje:

|  |  |  |  |  |  |
| --- | --- | --- | --- | --- | --- |
| Eil. Nr. | Akcininkas | Akcijų skaičius vnt. prieš kapitalo padidinimą | Akcijų dalis proc. prieš kapitalo padidinimą | Akcijų skaičius vnt. po kapitalo padidinimo 38 628 vnt. akcijų | Akcijų dalis proc. po kapitalo padidinimo |
| 1. | Klaipėdos miesto savivaldybė | 1 784 281 | 86,82 | 1 822 909 | 87,06 |
| 2. | Klaipėdos rajono savivaldybė | 251 203 | 12,22 | 251 203 | 12,00 |
| 3. | Neringos savivaldybė | 19 680 | 0,96 | 19 680 | 0,94 |
|  | Iš viso: | 2 055 164 | 100 | 2 093 792 | 100 |

 **6. Lėšų poreikis sprendimo įgyvendinimui.** Sprendimo įgyvendinimui reikalinga 916 497,12 Eur Savivaldybės biudžeto lėšų.

**7. Galimos teigiamos ar neigiamos sprendimo priėmimo pasekmės.**

Savivaldybės investicija užtikrins AB „Klaipėdos vanduo“ akcijų įsigijimą, sudarys sąlygas kurti ir plėtoti infrastruktūrą, naudingą visuomenei, skatinti veiksmingą konkurenciją šalies rinkoje, gerinti viešųjų paslaugų kokybę, pasirinkimo galimybes ir prieinamumą, gauti socialinį rezultatą, kurti pridėtinę vertę ir užtikrinti šią vertę kuriančios veiklos ilgalaikį ekonominį tvarumą, veiksmingesnį Lietuvos Respublikos įstatymuose ir Vyriausybės nutarimuose nustatytų valstybės ir savivaldybės funkcijų atlikimą, pasiekti rezultatus, nustatytus teisės aktuose, įgyvendinančiuose strateginio planavimo dokumentus.

PRIDEDAMA:

1. Preliminarus paviršinių nuotekų tvarkymo sistemų objektų, planuojamų vykdyti pagal 2014-2020 m. ES fondų investicijų programą II etapu, sąrašas, 1 lapas.
2. UAB „Inreal“ atlikto turto vertinimo 2017-07-25 ataskaitos Nr. 17/07-187 KL santrauka,
3 lapai.

Turto skyriaus vedėjas Edvardas Simokaitis